sagorsarker/bangla-wikipedia huggingface dataset:
নাখালপাড়া

নাখালপাড়া বাংলাদেশের রাজধানী ঢাকার একটি তেজগাঁওয়ে অবস্থিত একটি স্থান।
নাখালপাড়া তেজগাঁও থানার অধীনে অবস্থিত। এর দক্ষিণে কাওরান বাজার, ফার্মগেট ও তেজকুনিপাড়া, উত্তরে শাহীনবাগ, আরজতপাড়া, পূর্বে মহাখালী আন্তঃনগর বাস স্ট্যান্ড, নাবিস্কো বিস্কুট ফ্যাক্টরি ও চ্যানেল আই কার্যালয় এবং পশ্চিমে তেজগাঁও বিমানবন্দর এবং প্রধানমন্ত্রীর কার্যালয় অবস্থিত।
নাখালপাড়াকে রেললাইনের মাধ্যমে পূর্ব ও পশ্চিম নাখালপাড়ায় ভাগ করা যায়।
নাখালপাড়া ঢাকা সিটি কর্পোরেশনের জোন-৩ এর অধীনে ডিএনসিসি ওয়ার্ড নং-২৫ এ অবস্থিত।
বাংলাদেশ জাতীয় হ্যান্ডবল দল

বাংলাদেশ জাতীয় হ্যান্ডবল দল হলো আন্তর্জাতিক হ্যান্ডবলে বাংলাদেশের প্রতিনিধিত্বকারী হ্যান্ডবল দল।এটি বাংলাদেশ হ্যান্ডবল ফেডারেশনের নিয়ন্ত্রণাধীন।
সাইফুল আলম (সাংবাদিক)

সাইফুল আলম (জন্ম ১ নভেম্বর ১৯৫৬) একজন বাংলাদেশি সাংবাদিক। তিনি দৈনিক যুগান্তর পত্রিকার সম্পাদক হিসেবে দায়িত্ব পালন করছেন। এছাড়াও তিনি বাংলাদেশের সাংবাদিকদের সংগঠন জাতীয় প্রেস ক্লাবের নির্বাচিত সভাপতি হিসেবে ২০১৯-২০২০ মেয়াদে দায়িত্ব পালন করেছেন।
সাইফুল আলম ১৯৫৬ সালের ১ নভেম্বর ঢাকায় জন্মগ্রহণ করেন। তার পৈতৃক নিবাস চাঁদপুরের কচুয়ায়। তার পিতার নাম আলী আরশাদ মিয়া এবং মাতার নাম শামসুন নাহার। আলী আরশাদ মিয়া একজন সরকারি কর্মকর্তা ছিলেন।
সাইফুল আলম মতিঝিল সরকারি বালক উচ্চ বিদ্যালয় থেকে মাধ্যমিক ও ১৯৭৪ সালে ঢাকা কলেজ থেকে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয় থেকে ভাষা ও সাহিত্যে স্নাতক ও ১৯৭৮ সালে স্নাতকোত্তর ডিগ্রি অর্জন করেন। ১৯৭২ সাল থেকে ১৯৭৫ সাল পর্যন্ত তিনি বাংলাদেশ ছাত্র ইউনিয়নের রাজনীতিতে জড়িত ছিলেন। বিশ্ববিদ্যালয়ে অধ্যয়নরত অবস্তায় তিনি ঢাকা বিশ্ববিদ্যালয় সংস্কৃতি সংসদের সহ-সভাপতি হিসেবেও দায়িত্ব পালন করেন।
সাইফুল আলম ১৯৭৯ সালে তিনি সাপ্তাহিক কিশোর বাংলা দিয়ে সাংবাদিকতা শুরু করেন। ১৯৮৩ সালে তিনি দৈনিক জনতায় জ্যেষ্ঠ প্রতিবেদক হিসেবে যোগ দেন। ১৯৮৬ থেকে ১৯৯৯ সাল পর্যন্ত তিনি দৈনিক ইনকিলাবের জ্যেষ্ঠ প্রতিবেদক হিসেবে দায়িত্ব পালন করেন। ২০০০ সালে গোলাম সারওয়ারের নেতৃত্বে শুরু হওয়া নতুন দৈনিক যুগান্তর পত্রিকায় জ্যেষ্ঠ প্রতিবেদক হিসেবে যোগ দেন। পরবর্তীতে তিনি এ পত্রিকাটির উপসম্পাদক, নির্বাহী সম্পাদক ও ২০১৩ সালের ১৯ নভেম্বর থেকে ২০২০ সালে ২১ ফব্রুয়ারি পর্যন্ত ভারপ্রাপ্ত সম্পাদক হিসেবে দায়িত্ব পালন করেন। ২০২০ সালের ২২ ফেব্রুয়ারি তিনি যুগান্তরের সম্পাদক পদে অধিষ্ঠিত হন।
সাইফুল আলম ১৯৯৭ থেকে ১৯৯৯ সাল পর্যন্ত বাংলাদেশ প্রেস ইন্সটিটিউটের (পিআইবি) পরিচালনা কমিটির সদস্য এবং ২০১৬ থেকে ২০১৮ সাল পর্যন্ত বাংলাদেশ সংবাদ সংস্থার পরিচালনা বোর্ডের পরিচালক হিসেবে দায়িত্ব পালন করেন। এছাড়ও তিনি বাংলাদেশ সম্পাদক পরিষদের একজন সদস্য। তিনি ১৯৯৫ থেকে ১৯৯৮ পর্যন্ত দুই মেয়াদে জাতীয় প্রেস ক্লাবের যুগ্ম সম্পাদক, ২০১৭-২০১৮ মেয়াদের কমিটির জ্যেষ্ঠ সহ-সভাপতি হিসেবে দায়িত্ব পালনের পর ১৮ ডিসেম্বর ২০১৮ তারিখে প্রতিষ্ঠানটির সভাপতি হিসেবে নির্বাচিত হন। তিনি ঢাকা রিপোটার্স ইউনিটির একজন প্রতিষ্ঠাতা সদস্য।
সাইফুল আলমের গ্রন্থসমূহ হল, "ছেঁড়াপাতা" (শিশু-কিশোর গল্পগ্রন্থ - ১৯৮২), "নিম ফুলের ঘ্রাণ" (১৯৯৬), ছড়া-কবিতার গ্রন্থ "হাত বাড়ালেই আকাশ", "কিছু ভাবনা কিছু কথা" (প্রবন্ধ সংলন ২০১৩), "মাইনাস নয়, প্লাসের প্রজ্ঞাই গণতন্ত্র" এবং "গণতন্ত্রের যাত্রা ও অন্যান্য" (২০১৯)
সাইফুল আলম ব্যক্তিগত জীবনে ব্যাংকার ফেরদৌসী বেগমের সাথে বিবাহ বন্ধনে আবদ্ধ হন। এই দম্পতির দুই মেয়ে রয়েছে।
কানহা

কানহা ২০১৭ সালের হিন্দি চলচ্চিত্র "শুভ মঙ্গল সাবধান" এর একটি গান । গানটির জন্য শাশা তিরুপতি ) এর ৬৩ তম ফিল্মফেয়ার অ্যাওয়ার্ডে সেরা প্লেব্যাক সিংগার হিসেবে মনোনীত হয়েছিল। তিনি মেঘনা মিশ্রের কাছে পরাজিত হন, তবে গানটির জন্য স্ক্রিন অ্যাওয়ার্ডে সেরা প্লেব্যাক গায়িকার পুরস্কার জিতেছিলেন। একটি অনলাইন পোর্টাল কর্তৃক ২০১৭ সালের সেরা হিন্দি গানগুলির মধ্যে গানটি হিসেবে মনোনীত হয়েছিল।
গানটি লিখেছেন ও সুর করেছেন তানিশক-বায়ু।
গ্ল্যামারগন কাউন্টি ক্রিকেট ক্লাব

গ্ল‍্যামারগন কাউন্টি ক্রিকেট ক্লাব ইংল্যান্ড এবং ওয়েলসের ঘরোয়া অবকাঠামোয় পরিচালিত আঠারোটি প্রথম-শ্রেণীর কাউন্টি ক্লাবগুলোর অন্যতম। গ্ল্যামারগন (মোরগাঙ্গ) ঐতিহাসিক কাউন্টির প্রতিনিধিত্বকারী দল এটি। ১৮৮৮ সালে ক্লাবটি প্রতিষ্ঠিত হয়। শুরুতেই ক্ষুদ্রতর মর্যাদা ধরে রাখে। প্রথম বিশ্বযুদ্ধের পূর্বে মাইনর কাউন্টিজ চ্যাম্পিয়নশীপের শুরুরদিকে অভিজাত সদস্য ছিল। ১৯২১ সালে কাউন্টি চ্যাম্পিয়নশীপে যোগদান করে। দলটি প্রথম-শ্রেণীর মর্যাদার বাইরে চলে যায়। এরপর থেকে ইংল্যান্ড এবং ওয়েলসের প্রত্যেক শীর্ষপর্যায়ের ঘরোয়া ক্রিকেট প্রতিযোগিতায় অংশগ্রহণ করে আসছে।
গ্ল্যামারগন ওয়েলসের একমাত্র প্রথম-শ্রেণীর ক্রিকেট ক্লাব। দলটি ১৯৪৮, ১৯৬৯ ও ১৯৯৭ সালের ইংরেজ কাউন্টি চ্যাম্পিয়নশীপ প্রতিযোগিতার শিরোপা বিজয়ে সক্ষমতা দেখিয়েছে। টেস্ট ক্রিকেটভূক্ত সকল আন্তর্জাতিক দলকে পরাজিত করেছে। তন্মধ্যে, ১৯৬৪ ও ১৯৬৮ সালে উপর্যুপরী সফরে অস্ট্রেলিয়া দলকেও পরাভূত করতে পেরেছে। সীমিত ওভারের খেলায় দলটি গ্লামারগন নামে পরিচিত। খেলোয়াড়দের পোশাকের রঙ নীল ও হলুদ।
কার্ডিফভিত্তিক ক্লাবটি তাদের অধিকাংশ খেলাই টাফ নদীর তীরে অবস্থিত সোফিয়া গার্ডেন্সে আয়োজন করে থাকে। এছাড়াও, সোয়ানসী, কলিন বে ও ক্রেসেলিয়েতে খেলা অনুষ্ঠিত হয়।
৬ জুলাই, ১৮৮৮ তারিখে কার্ডিফের অ্যাঞ্জেল হোটেলে অনুষ্ঠিত সভায় গ্লামারগন সিসিসি আনুষ্ঠানিকভাবে গঠিত হয়।
এরপর থেকে অনেকগুলো বছর ক্লাবটি মাইনর কাউন্টিজ চ্যাম্পিয়নশীপে প্রতিদ্বন্দ্বিতা করতে থাকে। প্রথম বিশ্বযুদ্ধের পর তারা প্রথম-শ্রেণীর মর্যাদা লাভের জন্যে আবেদন করে।
১৮-২০ মে, ১৯২১ তারিখে কার্ডিফ আর্মস পার্কে সাসেক্সের বিপক্ষে প্রথমবারের মতো প্রথম-শ্রেণীর খেলায় অংশ নেয়। ফলশ্রুতিতে দলটি কাউন্টি চ্যাম্পিয়নশীপের ১৭শ দল হিসেবে অন্তর্ভুক্ত হয়। এন.ভি.এইচ. রিচেস ঐ খেলায় নেতৃত্ব দেন। ২৩ রানে জয়ী হয় গ্লামারগন দল। ঐ গ্রীষ্মে তারা আর একটিমাত্র খেলায় বিজয়ী হয়েছিল। ১৪ খেলায় পরাভূত হয়ে উডেন স্পুন লাভ করে।
গ্ল্যামারগনের পক্ষে সর্বাধিক প্রথম-শ্রেণীর রান
যোগ্যতা – ১৬,০০০ রান
গ্ল্যামারগনের পক্ষে সর্বাধিক প্রথম-শ্রেণীর উইকেট
যোগ্যতা – ৮০০ উইকেট
দলীয় রেকর্ড
ব্যাটিং
প্রতি উইকেটে সেরা জুটি
বোলিং
আজ হিমুর বিয়ে

আজ হিমুর বিয়ে নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম উপন্যাস। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে আজ হিমুর বিয়ে ১৬তম।
আজ হিমুর বিয়ে বইটি ২০০৭ সালের বইমেলায় প্রথম প্রকাশিত হয়। ২০০৭ সালে অন্যপ্রকাশ থেকে বইটি বের হয়।
কামাল রশিদ খান

কামাল রশিদ খান একজন ভারতীয় চলচ্চিত্র অভিনেতা, প্রযোজক এবং লেখক। ২০০৯ সালে তিনি আপাতবাস্তব টেলিভিশন অনুষ্ঠান "বিগ বস"-এ অংশগ্রহণ করেন।
২০০৮ সালে বিতর্কিত চলচ্চিত্র "দেশদ্রোহী"র মাধ্যমে প্রযোজক এবং অভিনেতা হিসাবে বলিউডে তার ক্যারিয়ার শুরু করেন। তিনি "এক ভিলেন" (২০১৪) চলচ্চিত্রে একটি ছোট ভূমিকায় অভিনয় করেছিলেন।
কামাল রশিদ খান খান সিজন 3 এর ভারতীয় রিয়েলিটি টিভি প্রোগ্রাম "বিগ বস" এ অংশগ্রহণ করার মাধ্যমে তার টেলিভিশন ক্যারিয়ারের অভিষেক ঘটে। উল্লেখ্য, "বিগ বস" হল "বিগ ব্রাদার" এর ভারতীয় সংস্করণ।
তিনি তিন সপ্তাহ ধরে প্রতিযোগিতায় টিকে ছিলেন। অন্য প্রতিযোগীদের সাথে সহিংস আচরণের জন্য তাকে প্রতিযোগিতাটি থেকে বের করে দেওয়া হয়।
বিদ্বেষ ছড়ানোর দায়ে মহারাষ্ট্র রাজ্য সরকার কর্তৃক মহারাষ্ট্রে কামাল রশিদ খানের চলচ্চিত্র "দেশদ্রোহী" নিষিদ্ধ করা হয়।
ইউটিউবে পোস্ট করা পরবর্তী পোস্টের "রানঝানা" (২০১৩) এর পর্যালোচনায় দক্ষিণ ভারতীয় অভিনেতা ধানুশকে নিয়ে বর্ণবিদ্বেষী মন্তব্য করার জন্য তিনি ব্যাপকভাবে সমালোচিত হন। এজন্য তার বিরুদ্ধে দিল্লির সীমা পুরি পুলিশ স্টেশনে মামলা রুজু করা হয়। এই ঘটনার জন্য ফেডারেশন অব ওয়েস্টার্ন ইন্ডিয়া সিনে এম্পলয়িজ কামাল রশিদ খানকে আজীবন নিষিদ্ধ করার দাবি জানায়।
ভারতীয় সাধারণ নির্বাচন ২০১৪ এর সময় তিনি টুইট করেছেন যে, নরেন্দ্র মোদি ভারতের প্রধানমন্ত্রী হলে তিনি ভারত ছেড়ে যাবেন। ২০১৪ সালের ১৮ মেতে তিনি সেই টুইটটির স্ক্রিনশট নিয়ে তার নামের জায়গায় শাহরুখ খানের নাম এডিট করে যোগ করে সেটি ছবিটি টুইট করেন। কিছু মিডিয়া যাচাই বাছাই না করে খবরটিকে সত্য হিসেবে নিয়ে প্রচার করে এবং শাহরুখ খান বিতর্কের সম্মুখীন হন। এই কাজটির জন্য কামাল রশিদ খান ব্যাপকভাবে নিন্দিত হন।
২০১৪ সালের মে মাসের ১৪ তারিখে রজনীকান্তের চলচ্চিত্র "কোচাদায়িয়ান" মুক্তির দিনে টুইটারে চলচ্চিত্রটিকে বাজে চলচ্চিত্র বলে অভিহিত করেন।এজন্য, রজনীকান্তের ভক্তদের নিকট হতে এই টুইটটির উত্তপ্ত উত্তরের মুখোমুখি হতে হয়েছিল তাকে।
কামাল রশিদ খান বলিউড তারকাদের নিয়ে নিয়মিতভাবে বিতর্কিত টুইট করে থাকেন এবং এজন্য তিনি সমালোচিত হয়ে থাকেন।
পূর্ব নাখালপাড়া

পূর্ব নাখালপাড়া বাংলাদেশের রাজধানী ঢাকার একটি আবাসিক এলাকা। এটি তেজগাঁও থানায় অবস্থিত। এটি নাখালপাড়ার পূর্ব অংশ।
পশ্চিম নাখালপাড়া

পশ্চিম নাখালপাড়া বাংলাদেশের রাজধানী ঢাকার একটি আবাসিক এলাকা। এটি তেজগাঁও থানায় অবস্থিত। এটি নাখালপাড়ার পশ্চিম অংশ।প্রাকৃতিক সৌন্দর্যের ঘেরা নাখালপাড়া। তাছাড়া বিভিন্ন প্রজাতির পাখি এবং বানর পশ্চিম নাখালপাড়ায় বিদ্যমান।
নর্দার্ন ডিস্ট্রিক্টস ক্রিকেট দল

নর্দার্ন ডিস্ট্রিক্টস ক্রিকেট দল নিউজিল্যান্ড ক্রিকেট কর্তৃক পরিচালিত প্রথম-শ্রেণীর ক্রিকেট দলের অন্যতম।
নিউজিল্যান্ডের নর্থ আইল্যান্ডের উত্তরাংশের মাঝামাঝি অঞ্চলের প্রতিনিধিত্বকারী প্রথম-শ্রেণীর ক্রিকেট দল। এছাড়াও দলটি নর্দার্ন ডিস্ট্রিক্টস নামে পরিচিত। নিউজিল্যান্ডের ছয়টি ঘরোয়া প্রথম-শ্রেণীর ক্রিকেট দলের অন্যতম এ দল।
প্রথম-শ্রেণীর ক্রিকেট প্রতিযোগিতা প্লাঙ্কেট শীল্ড, ঘরোয়া একদিনের প্রতিযোগিতা ফোর্ড ট্রফিতে দলটি অংশ নিচ্ছে। এছাড়াও, নাইটস নামে টি২০ প্রতিযোগিতা বার্জার কিং সুপার স্ম্যাশে প্রতিদ্বন্দ্বিতায় অবতীর্ণ হচ্ছে।
নর্দার্ন ডিস্ট্রিক্টস প্রথম-শ্রেণীর মর্যাদাপ্রাপ্ত বর্তমান ছয়টি দলের মধ্যে সর্বশেষ অন্তর্ভুক্ত হয়। ১৯৫৬-৫৭ মৌসুমে প্লাঙ্কেট শীল্ড প্রতিযোগিতায় যোগ দেয়। নর্থল্যান্ড ক্রিকেট অ্যাসোসিয়েশন, কাউন্টিজ মানুকাউ ক্রিকেট অ্যাসোসিয়েশন, ওয়াইকাতো ভ্যালি ক্রিকেট, হ্যামিল্টন ক্রিকেট অ্যাসোসিয়েশন, প্লেন্টি বে ক্রিকেট ও পোভার্টি বে ক্রিকেট অ্যাসোসিয়েশন - এ ছয়টি ক্রিকেট অ্যাসোসিয়েশন কর্তৃক নর্দার্ন ডিস্ট্রিক্টস দলটি পরিচালিত হয়ে আসছে।
১৯৬২-৬৩, ১৯৭৯-৮০, ১৯৯১-৯২, ১৯৯২-৯৩, ১৯৯৯-০০, ২০০৬-০৭, ২০০৯-১০, ২০১১-১২
১৯৭৯-৮০, ১৯৯৪-৯৫, ১৯৯৭-৯৮, ২০০২-০৩, ২০০৪-০৫, ২০০৮-০৯, ২০০৯-১০
২০১৩-১৪, ২০১৭-১৮
২০১৭-১৮ মৌসুমের জন্যে চুক্তিবদ্ধ খেলোয়াড়দের তালিকা নিম্নরূপ:
পানিপথ (চলচ্চিত্র)

পানিপথ ২০১৯ সালে মুক্তিপ্রাপ্ত একটি ভারতীয় হিন্দি ভাষার ঐতিহাসিক চলচ্চিত্র যেটি আশুতোষ গোয়ারিকর পরিচালনা করেছেন। চলচ্চিত্রটিতে প্রধান চরিত্রে অভিনয় করেছেন অর্জুন কাপুর , সঞ্জয় দত্ত এবং কৃতি স্যানন। চলচ্চিত্রটি ২০১৯ সালের ৬ ডিসেম্বর মুক্তি পায়।
চলচ্চিত্রটি অস্কার মনোনীত এবং জাতীয় চলচ্চিত্র পুরস্কার বিজয়ী পরিচালক আশুতোষ গোয়ারিকর কর্তৃক পরিচালিত হচ্ছে। জাতীয় পুরস্কার বিজয়ী শিল্প পরিচালক নীতিন চন্দ্রকান্ত দেসাই এনজি স্টুডিওজ, কারজাতে শনিবার ওয়াদা পুনর্নির্মাণ করছেন। নীতা লুলা চলচ্চিত্রটির জন্য পোশাক ডিজাইন করছেন। ২০১৮ সালের অক্টোবরের শুরুতে প্রবীণ অভিনেত্রী পদ্মিনী কোলহাপুরী চলচ্চিত্রটির অভিনয়শিল্পী হিসেবে যুক্ত হন।
২০১৮ সালের ৩০ নভেম্বর আশুতোষ গোয়ারিকর এবং চলচ্চিত্রেএ অন্যান্য অভিনয়শিল্পীরা চলচ্চিত্রটির মূল চিত্রগ্রহণ শুরুর বিষয়টি টুইট করেন। চলচ্চিত্রটির একটি প্রমোশনাল পোস্টার মুক্তি দেওয়া হয় তখন।
অজয়-অতুল এই চলচ্চিত্রটির গানে সুর করেছেন। চলচ্চিত্রটির গান লিখেছেন জাভেদ আখতার।
চলচ্চিত্রটির প্রথম টিজার পোস্টার ১৫ মার্চ ২০১৮ তারিখে মুক্তি পায়। চলচ্চিত্রটি ২০১৯ সালের ৬ ডিসেম্বর মুক্তি পেয়েছে ।
২০১৯-এ আন্তর্জাতিক ক্রিকেট

২০১৯ মৌসুমের আন্তর্জাতিক ক্রিকেট () খেলা ও প্রতিযোগিতাসমূহ মে, ২০১৯ থেকে সেপ্টেম্বর, ২০১৯ তারিখ পর্যন্ত চলবে। এ সময়কালে ইংল্যান্ড এবং ওয়েলসে ২০১৯ সালের ক্রিকেট বিশ্বকাপের সময়সূচী নির্ধারণ করা হয়েছে। প্রতিযোগিতাটি ৩০ মে, ২০১৯ তারিখ থেকে শুরু হবে। এছাড়াও, এ সময়ে ১১টি টেস্ট খেলা, ৮২টি একদিনের আন্তর্জাতিক (ওডিআই) ও ৬৭টি টুয়েন্টি২০ আন্তর্জাতিক (টুয়েন্টি২০আই) খেলা হবে। এ মৌসুমের শুরুতে টেস্ট ক্রিকেট র‍্যাঙ্কিংয়ে ভারত, ওডিআই র‍্যাঙ্কিংয়ে ইংল্যান্ড এবং টুয়েন্টি২০ র‍্যাঙ্কিংয়ে পাকিস্তান শীর্ষস্থান দখল করে আছে। মহিলাদের র‍্যাঙ্কিংয়ে অস্ট্রেলিয়া দল ডব্লিউওডিআই ও ডব্লিউটি২০আইয়ে শীর্ষস্থানে রয়েছে।
২০১৯-২১ আইসিসি বিশ্ব টেস্ট চ্যাম্পিয়নশীপের উদ্বোধনী আসর এ মৌসুম থেকে শুরু হবার কথা রয়েছে। ২০১৯ সালের ক্রিকেট বিশ্বকাপের প্রতিযোগিতার পর জুলাই, ২০১৯ তারিখে ভারত ও ওয়েস্ট ইন্ডিজের মধ্য দিয়ে টেস্ট প্রতিযোগিতার সূত্রপাত ঘটবে।
মৌসুম শুরুর পূর্বে দলগুলোর র‌্যাঙ্কিং নিম্নরূপ ছিল:-
 ২০২০ টি২০ বিশ্বকাপ প্রতিযোগিতায় খেলবে।
বীর চন্দ্র মাণিক্য

মহারাজ বীর চন্দ্র মাণিক্য কে আধুনিক আগরতলা শহরের স্থপতি হিসাবে গণ্য করা হয়। ১৮৬২ সালে বীরচন্দ্র মানিক্য আগরতলার নগরীকরণ শুরু করেন। ১৮৭১ সালে তিনি আগরতলা পৌরসভা প্রতিষ্ঠা করেন।
১৮৯০ সালে তিনি ত্রিপুরায় প্রথম পশ্চিমা শিক্ষার প্রতিষ্ঠান উমাকান্ত একাডেমী প্রতিষ্ঠা করেন। তিনি একজন উত্সাহী ফটোগ্রাফার ছিলেন। তিনি ভারতের প্রথম রাজা যিনি তার প্রাসাদে বার্ষিক আলোকচিত্র প্রদর্শনীর আয়োজন করেন। 
মহারাজ বীরচন্দ্র সুনীল গঙ্গোপাধ্যায় রচিত উপন্যাস প্রথম আলো'র প্রধান চরিত্রগুলির মধ্যে একজন ছিলেন।
জল্পেশ মন্দির

জল্পেশ মন্দির পশ্চিমবঙ্গের জলপাইগুড়ির ময়নাগুড়ি থেকে ৭-৮ কিলোমিটার দূরে জরদা নদীর ধারে অবস্থিত। ভ্রামরী শক্তিপীঠের ভৈরব হলেন জল্পেশ। মন্দিরটি মনোরম স্থাপত্য শৈলীতে নির্মিত হয়েছিল।
এখানে শিবলিঙ্গ হল জল লিঙ্গ। অর্থাৎ শিবলিঙ্গ এখানে গর্তের মধ্যে থাকে। যাকে অনাদিও বলা হয়।
১৫২৪ সালে কোচবিহারের মহারাজা নরনারায়ণের পিতা বিশ্ব সিংহ জল্পেশ মন্দিরের প্রতিষ্ঠাতা করেন। পরবর্তীকাল তিনি ১৫৬৩ সালে মন্দিরটি পুনর্নির্মাণ করেন। আবার ১০০ বছর পর রাজা প্রাণ নারায়ণ ১৬৬৩ খ্রিস্টাব্দে এই মন্দিরটি পুনর্নির্মাণ করেন। এরপর কোচবিহারের রাজা লক্ষ্মী নারায়নের রাজত্বকালে কোচ রাজবংশের বশ্যতা অস্বীকার করার পর ১৬২১ খ্রিস্টাব্দে মহীদেব রায়কত তার স্বাধীনতা ঘোষণা করেন এবং কোচরাজাকে শ্রদ্ধা নিবেদন করতে অস্বীকার করেন। এরপর থেকে মন্দিরটি বৈকুণ্ঠপুরের রায়কতদের তত্ত্বাবধানে ছিল।
১৮৯৯ সালের ৩০ জানুয়ারি রাজা জগেন্দ্র দেব রায়কতের স্ত্রী রানী জগদেশ্বরী দেবী এর পুনপ্রতিষ্ঠা করেছিলেন।
এই মন্দিরটির উদযাপিত প্রধান উৎসব হলো মহাশিবরাত্রি। জুলাই-আগস্ট মাসে ভগবান শিবের কাছে বিশেষ পূজা করার জন্য ফেব্রুয়ারি-আগস্ট মাসে শ্রাবণী মেলায় তীর্থযাত্রীরা আসে। সপ্তদশ শতকে মন্দির তৈরির পর থেকেই এখানে শিব রাত্রিতে বিখ্যাত মেলার সূচনা। সেই দিক থেকে মেলাটি গোটা রাজ্যেরই প্রাচীন মেলাগুলির অন্যতম। মেলাতে কয়েক লক্ষ লোকের সমাগম হয়। ডুয়ার্স যখন ভুটানের অংশ ছিল, তখন ময়নাগুড়িকে কেন্দ্র করেই পাহাড় ও সমতলের ব্যবসা হত। ফলে এই মেলার বাণিজ্যিক গুরুত্ব ছিল অসীম। ভারতবর্ষের স্বাধীনতা হওয়ার আগে,এখানে হাতি বিক্রি হত। নেপাল, ভুটান, বাংলাদেশ এবং অন্যান্য নিকটবর্তী রাজ্যের লোকেরা এখানে মেলায় আসে।
শমশেরা

শমশেরা হলো ২০২২ সালে মুক্তিপ্রাপ্ত রণবীর কাপুর , সঞ্জয় দত্ত ও বাণী কাপুর অভিনীত একটি হিন্দি চলচ্চিত্র, যেটি আদিত্য চোপড়ার যশ রাজ ফিল্মসের ব্যানারে নির্মিত ও করণ মালহোত্রা কর্তৃক পরিচালিত। চলচ্চিত্রটি একদল ডাকাতের কাহিনি, যারা ব্রিটিশদের বিরুদ্ধে সশস্ত্র সংগ্রামে লিপ্ত হয়েছিল। রণবীর কাপুর চলচ্চিত্রটিতে দ্বৈত চরিত্রে অভিনয় করেছেন। বাণী কাপুর চলচ্চিত্রটিতে কত্থক নৃত্যশিল্পীর ভূমিকায় অভিনয় করেছেন। চলচ্চিত্রটির মুখ্য চিত্রগ্রহণ ২০১৮ সালের পহেলা ডিসেম্বর শুরু হয়। চলচ্চিত্রটি ২০২২ সালের ২২ জুলাই-এ মুক্তি পায়।
২০১৮ সালের ৬ মে চলচ্চিত্রটিতে রণবীর কাপুরের অভিনয়ের খবর প্রকাশিত হয়। সঞ্জয় দত্ত চলচ্চিত্রটিতে প্রধান খলনায়ক হিসেবে অভিনত করবেন এবং চলচ্চিত্রটির সাথে তাঁর যুক্ত থাকার খবর ২০১৮ সালের ১০ মে প্রকাশিত হয়। এর চারদিন পর বাণী কাপুরের চলচ্চিত্রটিতে অভিনয়ের খবর প্রকাশিত হয়। ২০১৮ সালের ৪ ডিসেম্বরে, চিত্রগ্রহণ শুরু হওয়ার কয়েকদিন পরে রনিত রায় টুইটারে চলচ্চিত্রটিতে তাঁর অভিনয়ের খবর নিশ্চিত করেন।
২০১৮ সালের ১ ডিসেম্বরে চলচ্চিত্রটি মুখ্য চিত্রগ্রহণ শুরু হয়। ২০১৯ সালের মাঝামাঝি সময়ে চলচ্চিত্রটিত চিত্রগ্রহণ শেষ হবে বলে ধারণা করা হচ্ছে। চলচ্চিত্রটির জন্য একটি বিশাল দুর্গ গড়ে ওঠে গোরেগাঁও ফিল্ম সিটিতে যেটির জন্য দুই মাসের প্রস্তুতি এবং প্রায় ৩০০ জন শ্রমিকের দরকার পড়েছিল। চলচ্চিত্রের জন্য কত্থক নাচ শিখেছেন বাণী কাপুর।
২০২২ সালের ২২ জুলাইতে চলচ্চিত্রটি প্রেক্ষাগৃহে মুক্তি পায়।
ফুলতলা রেলওয়ে স্টেশন

ফুলতলা রেলওয়ে স্টেশন খুলনা জেলার ফুলতলা উপজেলায় অবস্থিত একটি রেলওয়ে জংশন। এই স্টেশনটি খুলনা-মংলা বন্দর রেলপথের শুরু স্থল।
ব্রিটিশ রাজের সময়, এটি মূলত ইস্টার্ন বেঙ্গল রেলওয়ের (পূর্ববাংলা রেলওয়ে) অংশ ছিল।
জাতীয় সড়ক ১০ (ভারত)

জাতীয় সড়ক ১০ ( এনএইচ ১০) উত্তর পূর্ব ভারতে একটি জাতীয় মহাসড়ক যা শিলিগুড়িকে গ্যাংটকের সাথে সংযুক্ত করে। এটি ভারতের পশ্চিমবঙ্গ ও সিকিম রাজ্যের মধ্য দিয়ে অতিক্রম করেছে।
জাতীয় সড়কটি শিলিগুড়ি শহরের পশ্চিম শহরতলিতে জাতীয় সড়ক ২৭ থেকে শুরু হয়। এরপর সড়কটি শিলিগুড়ি শহরের উত্তর অংশ দিয়ে উত্তর দিকে অগ্রসর হয়। জাতীয় সড়কটি মহানন্দা জাতীয় উদ্যান অতিক্রম করে সেভকে পৌঁছায়। সেভক এলাকার থেকে সড়কটি তিস্তা নদীর পাশ দিয়ে পাহাড়ের মধ্য দিয়ে অগ্রসর হয়। সড়কপথটি কালিম্পং শহরটি অতিক্রম করে সিকিম রাজ্যে প্রবেশ করে। এরপর সিকিম রাজ্যের রাজধানী গ্যাংটক শহরে শেষ হয়।
গোবর্ধন গিরি

গোবর্ধন গিরি ( সংস্কৃত : गोवर्धन गिरि) যাকে গিরিরাজও বলা হয়, এটি ভারতের উত্তর প্রদেশের মথুরা জেলার একটি পবিত্র হিন্দু স্থান। এটি বৃন্দাবন থেকে প্রায় ২১ কিলোমিটার দূরে গোবর্ধন এবং রাধা কুন্ডের ৮ কিলোমিটার দীর্ঘ পাহাড়ে অবস্থিত । এটি ব্রজের পবিত্র কেন্দ্র এবং গোবর্ধন শিলা কৃষ্ণের প্রাকৃতিক রূপ হিসাবে চিহ্নিত করা হয় ।
ইন্দ্রের কোপ থেকে রক্ষা করার জন্য ভগবান শ্রীকৃষ্ণ স্বয়ং কড়ে আঙুলে গোবর্ধন পাহাড়কে ধারণ করেছিলেন। গিরি গোবর্ধন স্বয়ং ভগবান শ্রীকৃষ্ণের একটি স্বরূপ । কথিত আছে কেবল ব্রজ বাসী ( বৃন্দাবনের স্থায়ী বাসিন্দা ) রাই এই পর্বতে উঠতে পারেন। বাকীরা পারেন না। এই পর্বতকে অনেকে পরিক্রমা করেন।
গোবর্ধন পর্বতের পবিত্র স্থানগুলির মধ্যে -
সাকিতারা (এখানে ভরতপুর রাজ পরিবারের সদস্যদের স্মৃতিতে নির্মিত হয়েছে অনেকগুলি সুদৃশ্য ছত্রি। এর মধ্যে রাজা সুরজমল এবং বলদেবের ছত্রি সবচেয়ে সুন্দর।)
ভগবানের লীলাকে স্মরণ করে আজও ভক্ত বৃন্দরা গিরি গোবর্ধনের পূজা করেন। সাথে হয় অন্নকূট উৎসব । ভগবানের অসীম ক্ষমতা। যিনি বিশ্ব ব্রহ্মাণ্ড ধারণ করে আছেন, তার পক্ষে একটি পর্বত তৃন সমান ।
দ্য স্কাই ইজ পিংক

দ্য স্কাই ইজ পিঙ্ক একটি আসন্ন ভারতীয় হিন্দি চলচ্চিত্র যেটির পরিচালজ সোনালি বোস পরিচালিত এবং প্রযোজক সিদ্ধার্থ রায় কাপুর, রনি স্ক্রুওয়ালা এবং প্রিয়াঙ্কা চোপড়া। আরএসভিপি সিনেমা, রয় কাপুর ফিল্মস এবং পার্পল পিবল পিকচার্সের ব্যানারে নির্মিত হবে চলচ্চিত্রটি। চলচ্চিত্রাটিতে মুখ্য ভূমিকায় অভিনয় করেছেন প্রিয়াঙ্কা চোপড়া, ফারহান আখতার এবং জাইরা ওয়াসিম। চলচ্চিত্রটির মুখ্য চিত্রগ্রহণ মুখ্য চিত্রগ্রহণ ২০১৮ এর আগস্ট মাসে শুরু হয়েছিল। ২০১৯ সালের ১১ মার্চে চলচ্চিত্রটির চিত্রগ্রহণ শেষ হয়। চলচ্চিত্রটি ২০১৯ সালের ১১ অক্টোবর মুক্তি পায়।
মুম্বাইয়ে ২০১৮ সালের ৮ আগস্ট চলচ্চিত্রটির চিত্রগ্রহণ শুরু হয়। ২০১৮ সালের ১৩ অক্টোবর লন্ডনে চলচ্চিত্রটির দ্বিতীয় ধাপের চিত্রগ্রহণ শুরু হয় এবং ১৭ অক্টোবর চলচ্চিত্রটির দ্বিতীয় ধাপের চিত্রগ্রহণ শেষ হয়। চলচ্চিত্রটির চিত্রগ্রহণ ২০১৯ সালের ১১ মার্চ সমাপ্ত হয়।
সাফিনুল ইসলাম

মেজর জেনারেল মোঃ সাফিনুল ইসলাম, এনডিসি, পিএসসি (জন্ম: ২ মার্চ ১৯৬৬) একজন অবসরপ্রাপ্ত বাংলাদেশি জেনারেল এবং বাংলাদেশের সীমান্তরক্ষী বাহিনী বর্ডার গার্ড বাংলাদেশের সাবেক মহাপরিচালক।
মোঃ সাফিনুল ইসলাম ২৫ জুন ১৯৮৪ সালে বাংলাদেশ মিলিটারি একাডেমিতে যোগদান করেন এবং ২৭ জুন ১৯৮৬ সালে ইনফ্যান্ট্রি কোরে কমিশন লাভ করেন। তিনি দেশে ও বিদেশে বিভিন্ন প্রফেশনাল কোর্সে অংশগ্রহণ করেন। তিনি ডিফেন্স সার্ভিসেস কমান্ড এন্ড ষ্টাফ কলেজ এবং ন্যাশনাল ডিফেন্স কলেজ, মিরপুর এর একজন গ্র্যাজুয়েট। তাছাড়া তিনি যুক্তরাষ্ট্র হতে ইনফ্যান্ট্রি অফিসার্স এ্যাডভান্স কোর্স, সৌদি আরব হতে স্টাফ কোর্স ও আরবী ভাষা কোর্স সম্পন্ন করেন। তিনি জাতীয় বিশ্ববিদ্যালয় হতে মাষ্টার্স ইন ডিফেন্স ষ্টাডিজ (এমডিএস) ডিগ্রী অর্জন করেন।
১৯৮৪ সালের ২৫ জুন মোঃ সাফিনুল ইসলাম বাংলাদেশ মিলিটারি একাডেমিতে যোগদানের মাধ্যমে কর্মজীবন শুর করেন। ২৭ জুন ১৯৮৬ সালে ইনফ্যান্ট্রি কোরে কমিশন লাভ করেন। মোঃ সাফিনুল ইসলাম সামরিক কর্মজীবনে স্টাফ, প্রশিক্ষক ও কমান্ড পর্যায়ে বিভিন্ন গুরুত্বপূর্ণ দায়িত্ব পালন করেন। তিনি স্টাফ পর্যায়ে একটি ইনফ্যান্ট্রি ব্রিগেডের ব্রিগেড মেজর, প্রতিরক্ষা গোয়েন্দা মহাপরিদপ্তরের কাউন্টার ইন্টেলিজেন্স ব্যুরোর পরিচালক এবং আর্মড ফোর্সেস ডিভিশন (AFD) এর মহাপরিচালক হিসেবে দায়িত্ব পালন করেন। তিনি প্রশিক্ষক হিসেবে স্কুল অব ইনফ্যান্ট্রি এন্ড ট্যাকটিক্স, সিলেট এর ইন্সট্রাক্টর, এনসিও’স একাডেমির সিনিয়র ইন্সট্রাক্টর এবং ডিফেন্স সার্ভিসেস কমান্ড এন্ড স্টাফ কলেজ, মিরপুর এর ডাইরেক্টিং স্টাফ হিসেবে দায়িত্ব পালন করেন। তিনি কমান্ড পর্যায়ে একটি ইনফ্যান্ট্রি ব্যাটালিয়নের অধিনায়ক, একটি ব্যাটেল গ্রুপ এর কমান্ডার এবং দুইটি ইনফ্যান্ট্রি ব্রিগেডের কমান্ডারের দায়িত্ব পালন করেন। তিনি জাতিসংঘ শান্তি রক্ষা মিশনের পর্যবেক্ষক হিসেবে ইরাকে নিয়োজিত ছিলেন।
মেজর জেনারেল মোঃ সাফিনুল ইসলাম ২৮ মার্চ ২০১৮ তারিখে বর্ডার গার্ড বাংলাদেশের (বিজিবি) এর মহাপরিচালক হিসেবে যোগদান করেন। ১৭ ফেব্রুয়ারি ২০২২ পর্যন্ত তিনি বিজিবির মহাপরিচালকের দায়িত্ব পালন করেন।
নানপায় মন্দির

নানপায় মন্দির ( [náɴ pʰəjá tɕáʊɴ] ; "প্রাসাদ মন্দির") বার্মার মিনিনকাবাতে ( বাগানের দক্ষিণে অবস্থিত একটি গ্রাম) অবস্থিত একটি হিন্দু মন্দির । মন্দিরটি মানুহ মন্দিরের পাশে অবস্থিত এবং বন্দী থ্যাটন রাজ্যের রাজা মকুতা দ্বারা নির্মিত হয়েছিল। এটি কাদা মর্টার, পাথর এবং ইট ব্যবহার করে নির্মিত হয়েছিল ।এটি মানুহর বাসভবন হিসাবে ব্যবহৃত হয়েছিল। মন্দিরটিতে ব্রহ্মার জটিল গহ্বর রয়েছে এবং অন্যান্য হিন্দু দেবদেবীর চিত্রও রয়েছে। মানুহ ছিল একজন মোন এজন্য মন্দিরের মধ্যে মোনদের অনেক হাঁস সহ পরিসংখ্যান এবং প্রতীক দেখা যায়।
২০১৯ আয়ারল্যান্ড ক্রিকেট দলের ইংল্যান্ড সফর

আয়ারল্যান্ড ক্রিকেট দল একমাত্র টেস্ট ক্রিকেট খেলার জন্য ইংল্যান্ড সফর করে, যা জুলাই ২০১৯-এ অনুষ্ঠিত হয়।
নথলং কিয়াং মন্দির

মন্দিরটি ক্রমবর্ধমান টেরেস দিয়ে বর্গক্ষেত্রের টেমপ্লেটে সেট করা হয়েছে। এটি ১০ শতকের খ্রিস্টাব্দে বাগানের (বাগানের)এটি ও অন্যান্য মন্দিরগুলিতে কাজ করার জন্য ভারতীয় কারিগরদের দ্বারা নির্মিত হয়েছিল। বাগানের প্রাচীনতম মন্দির হিসাবে, এর শৈলী অনুসরণ এবং অনুপ্রাণিত করা অনেক অন্যান্য বৌদ্ধ কাঠামো দেখা যায় । আরেকটি কিংবদন্তি বলে যে মন্দিরটি অন্য মন্দির থেকে সমস্ত "নাটকে" সংরক্ষণ করার জন্য নির্মিত হয়েছিল, যাতে বাগানের রাজ্যে বৌদ্ধধর্ম প্রতিষ্ঠিত হয়।
রাজ্জাক খান

আব্দুর রাজ্জাক খান বা রাজ্জাক খান (১৯৫১-২০১৬) ছিলেন একজন হিন্দি চলচ্চিত্র অভিনেতা। তিনি পার্শ্বচরিত্র ও কৌতুক চরিত্রে অভিনয়ের জন্য বিখ্যাত ছিলেন। তিনি ১৯৯৯ সালে মুক্তি পাওয়া আব্বাস-মাস্তান পরিচালিত "বাদশাহ" চলচ্চিত্রে মানিকচাঁদ চরিত্রের জন্য বিখ্যাত ছিলেন। তিনি "হ্যালো ব্রাদার" (১৯৯৯) চলচ্চিত্রে নিনজা চাচা এবং "আঁখিও সে গোলি মারে" (২০০২) চলচ্চিত্রে টাক্কার পালোয়ান চলচ্চিত্রে অভিনয় করেও জনপ্রিয়তা লাভ করেছিলেন। তার অভিনীত সর্বশেষ চলচ্চিত্র "ওয়েলকাম মিলিয়নস" ২০১৮ সালে মুক্তি পায়।
তিনি ভারতের মুম্বাইয়ের বাইকুলায় জন্মগ্রহণ করেন।
বিখ্যাত টেলিভিশন শো "নুককাদ" (১৯৮৬-৮৭) -এ ছোট্ট ভূমিকায় অভিনয়ের মাধ্যমে তার অভিনয় জীবনের যাত্রা আরম্ভ হয়। "রূপ কি রানী চরণ কা রাজা" (১৯৯৩) চলচ্চিত্রে অভিনয়ের মাধ্যমে তার চলচ্চিত্রে অভিষেক ঘটে। ২৩ বছরের দীর্ঘ ক্যারিয়ারে তিনি নব্বইটিরও বেশি চলচ্চিত্রে অভিনয় করেছিলেন। তিনি "রাজা হিন্দুস্তানী" (১৯৯৬), "হ্যালো ব্রাদার" (১৯৯৯), "হেরা ফেরি" (২০০০), "সাথি" (২০০৭) সহ আরো অনেক চলচ্চিত্রে দক্ষতার সাথে অভিনয় করেছেন 
হার্ট অ্যাটাকের পর ১ জুন ২০১৬ তারিখে তিনি সাড়ে বারোটার দিকে মারা যান। তাকে হার্ট অ্যাটাকের পত বান্দ্রার হলি ফ্যামিলি হাসপাতালে ভর্তি করা হয়, সেখানকার ডাক্তার তার আগমনের পর তাকে মৃত ঘোষণা করেন। ২০১৬ সালের জুন মাসের ২ তারিখে তাকে বেকুল্লায় দাফন করা হয়।
জাতীয় সড়ক ১১০ (ভারত)

জাতীয় সড়ক ১১০ (সংক্ষেপে এনএইচ, ১১০) শিলিগুড়ি শহরকে দার্জিলিংয়ের সঙ্গে যুক্ত করেছে। এটি মহাসড়ক।
রবিন রাইট

রবিন গেইল রাইট (, জন্ম: ৮ এপ্রিল ১৯৬৬) হলেন একজন মার্কিন অভিনেত্রী। তিনি টেলিভিশনে তার কাজের জন্য একটি গোল্ডেন গ্লোব পুরস্কার ও একটি স্যাটেলাইট পুরস্কার অর্জন করেন এবং সাতটি প্রাইমটাইম এমি পুরস্কারের মনোনয়ন লাভ করেন।
রাইট ১৯৮৪ থেকে ১৯৮৮ সাল পর্যন্ত এনবিসির দিবাকালীন "সান্তা বারবারা" সোপ অপেরায় কেলি ক্যাপওয়েল চরিত্রে অভিনয় করে প্রথম সকলের নজরে আসেন। ১৯৮৭ সালে তিনি চলচ্চিত্রে আগমন করেন এবং প্রণয়মূলক কল্পনাধর্মী রোমাঞ্চকর "দ্য প্রিন্সেস ব্রাইড" চলচ্চিত্রে শ্রেষ্ঠাংশে অভিনয় করেন। এই কাজটি তাকে চলচ্চিত্রে সফলতা এনে দেয় এবং এই ধারাবাহিকতায় তিনি পরবর্তী কালে প্রণয়মূলক হাস্যরসাত্মক নাট্যধর্মী "ফরেস্ট গাম্প" (১৯৯৪), প্রণয়মূলক নাট্যধর্মী "মেসেজ ইন আ বোটল" (১৯৯৯), অতিমানবীয় নাট্যধর্মী থ্রিলার "আনব্রেকেবল" (২০০০), ঐতিহাসিক নাট্যধর্মী "দ্য কনস্পাইরেটর" (২০১০), রহস্যধর্মী থ্রিলার "দ্য গার্ল উইথ দ্য ড্রাগন ট্যাটু" (২০১১), জীবনীমূলক নাট্যধর্মী "এভারেস্ট" (২০১৫), অতিমানবীয় "ওয়ান্ডার ওম্যান" (২০১৭), ও নব্য-নোয়া বিজ্ঞান কল্পকাহিনিমূলক "ব্লেড রানার টুয়েন্টি ফোর্টি নাইন" (২০১৭) চলচ্চিত্রে অভিনয় করেন।
রাইট নেটফ্লিক্সের রাজনৈতিক নাট্যধর্মী ওয়েব টেলিভিশন ধারাবাহিক "হাউজ অব কার্ডস"-এ প্রধান নারী চরিত্র ক্লেয়ার আন্ডারউড ভূমিকায় অভিনয় করেন। এই কাজের জন্য তিনি সেরা নাট্যধর্মী টিভি ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন, তিনিই প্রথম অভিনেত্রী হিসেবে ওয়েব টেলিভিশন ধারাবাহিকে অভিনয় করে গোল্ডেন গ্লোব অর্জন করেন। তিনি এই ধারাবাহিকে অভিনয়ের জন্য ২০১৩ থেকে ২০১৭ সাল পর্যন্ত টানা পাঁচবার সেরা মুখ্য অভিনেত্রী বিভাগে এবং প্রযোজনার জন্য ২০১৬ ও ২০১৭ সালে দুইবার সেরা নাট্যধর্মী ধারাবাহিক বিভাগে প্রাইমটাইম এমি পুরস্কারের মনোনয়ন লাভ করেন।
রাইট মার্কিন যুক্তরাষ্ট্রের অন্যতম সর্বোচ্চ পারিশ্রমিক গ্রহীতা অভিনেত্রী, তিনি "হাউজ অব কার্ডস"-এর প্রতি পর্বের জন্য প্রায় ৫০০,০০০ মার্কিন ডলার পারিশ্রমিক পেয়েছেন।
রাইট ১৯৬৬ সালের ৮ই এপ্রিল টেক্সাসের ডালাসে জন্মগ্রহণ করেন। তার পিতা ফ্রেডি রাইট একটি ফার্মাসিউটিক্যাল কোম্পানির কর্মকর্তা এবং মাতা গেইল গ্যাস্টন কসমেটিকস বিক্রয়কর্মী ছিলেন। তার পিতামাতার বিবাহবিচ্ছেদের পর তিনি ও তার ভাই রিচার্ড তার মাতার সাথে ক্যালিফোর্নিয়ার সান দিয়েগো শহরে চলে যান এবং সেখানে বেড়ে ওঠেন। তার ভাই ১৫ বছর বয়সে ব্যালে হিসেবে আমেরিকান ব্যালে থিয়েটারে নৃত্য পরিবেশনা শুরু করেন। তিনি আধুনিক জ্যাজের তালিম নেন এবং তিনি লস অ্যাঞ্জেলেসের উডল্যান্ড হিলসের লা জোলা হাই স্কুল ও ট্যাফ্ট হাই স্কুলে পড়াশোনার পাশাপাশি প্রতিদিন নৃত্যের তালিম নিতেন। তার স্বপ্ন ছিল নিউ ইয়র্কে এসে ব্রডওয়ে মঞ্চে নৃত্যশিল্পী হিসেবে কর্মজীবন গড়ে তোলা।
সিনেমা এন্ড আই

সিনেমা এন্ড আই () বৈশ্বিক সিনেমা জগতে বাঙালির ও বাংলার প্রতিনিধিত্বকারী অচঞ্চল অনমনীয় দৃঢ় প্রতিজ্ঞ বিখ্যাত বাঙালি চিত্রপরিচালক ঋত্বিক ঘটকের ইংরেজি ভাষায় লিখিত একটি বই। অসামান্য এই বইটি তার বেশ কিছু প্রবন্ধ ও সাক্ষাৎকার নিয়ে লিখিত। লেখকের অন্যান্য বই গুলির মধ্যে On the cultural "Front", Rows and Rows of Fences: Ritwik Ghatak on Cinema অন্যতম। ১৯৮৭ সালের ১৭ জানুয়ারী ঋত্বিক মেমোরিয়াল ট্রাস্ট বইটি প্রকাশ করেন।
ঋত্বিক ঘটক পূর্ববঙ্গের (বর্তমান বাংলাদেশের) জিন্দাবাজার, ঢাকা জেলায় জন্মগ্রহণ করেন। তার মায়ের নাম ইন্দুবালা দেবী এবং বাবা সুরেশ চন্দ্র ঘটক। তিনি বাবা-মায়ের ১১তম এবং কনিষ্ঠতম সন্তান। ১৯৪৩ এর দুর্ভিক্ষ এবং ১৯৪৭ এর ভারত বিভাগের পরে পূর্ববঙ্গের প্রচুর লোক কলকাতায় আশ্রয় নেয় এবং এরই ধারাবাহিকতায় তার পরিবার কলকাতায় চলে যায়। ১৯৪৬ সালে রাজশাহী কলেজ থেকে আই.এ এবং ১৯৪৮ সালে বহরমপুর কৃষ্ণনাথ কলেজ থেকে বি.এ ডিগ্রি লাভ করেন। ১৯৫০ সালে কলকাতা বিশ্ববিদ্যালয়ে ইংরেজিতে এম.এ কোর্স শেষ করেও পরীক্ষা না দিয়ে বিশ্ববিদ্যালয় ত্যাগ করেন তিনি।
ঋত্বিক ঘটক বিংশ শতাব্দীর বাঙালি চলচ্চিত্রকারদের মধ্যে সবথেকে দৃঢ় প্রতিজ্ঞ অনমনীয় ব্যক্তিত্ব। এই বইটি মূলত তার লেখা বিভিন্ন নিবন্ধ, সাক্ষাৎকারকে সিঞ্চিত করে লেখা হয়েছে। মোট ২০টা প্রবন্ধ ও ১৭ টি সাক্ষাৎকারকে চমৎকার ভাবে শৈল্পিক ভঙ্গিমাতে লিপিবদ্ধ করা হয়েছে এবং খুবই সূক্ষ ভাবে মানব সভ্যতার প্রাচ্য ও পাশ্চাত্যের সংস্কৃতি ও আচার-আচরণএর প্রভেদকে ঐতিহাসিক সময়ের থেকে সমকালীন সময়ের আঙ্গিকে তুলে ধরা হয়েছে। বইটি সিনেমা প্রেমী মানুষের সাথে ইতিহাস সচেতন মননের উপযোগী করে লিখিত।
বড় তিন-বুঁদি

বড় তিন-বুঁদি (বৈজ্ঞানিক নাম: "Ypthima nareda (Kollar)") প্রজাতি "নিমফ্যালিডি" (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
বড় তিন-বুঁদি প্রসারিত অবস্থায় ডানার আকার ৪০-৫০ মিলিমিটার দৈর্ঘ্যের হয়।
ভারত (জম্মু-কাশ্মীর থেকে অরুণাচল প্রদেশ ও উত্তর-পূর্ব ভারত,পশ্চিমবঙ্গ) নেপাল, ভুটান, বাংলাদেশ, মায়ানমার, পাকিস্তান এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল ও নিম্নতল বাদামি বর্ণের এবং উজ্জ্বল ও চকচকে সরু সুতোর মতো কাঁপাকাঁপা খয়েরি বা বাদামি দাগযুক্ত (fine striations)।
ডানার উপরিতলে সামনের ডানার শীর্ষভাগের (apical) সামান্য নিচে হলুদ বলয়ে ঘেরা দুই তারাবিন্দু (doubled puipled) যুক্ত একটি বড় কালো চক্ষুবিন্দু (ocillus) বর্তমান। পিছনের গোলাকৃতি ডানায় পোস্ট-ডিসকাল অংশে নিচের দিকে টরনাসের খানিক উপরে হলুদ বলয়ে ঘেরা এক তারাবিন্দু (uni-puipled) যুক্ত একটি মাঝারি আকৃতির কালো চক্ষুবিন্দু দেখা যায়। কোনো কোনো নমুনাতে উক্ত মাঝারি আকৃতির চক্ষুবিন্দুর সামান্য নিচে অনুরূপ একটি ক্ষুদ্র চক্ষুবিন্দু লক্ষ্য করা যায়। সিলিয়া(cillia) উভয় ডানাতেই সাদা।
ডানার নিম্নতলে সামনের ডানায় শীর্ষভাগের সামান্য নিচে উপরিতলের অনুরূপ দুই তারাবিন্দু যুক্ত একটি বড় কালো চক্ষুবিন্দু বিদ্যমান। পিছনের ডানায় শীর্ষভাগে কোস্টার একদম নিচে এক তারাবিন্দু যুক্ত একটি বড় কালো চক্ষুবিন্দু ও টর্নাল অংশের সামান্য উপরে গায়ে গায়ে দুটি অনুরূপ, তবে আকারে ছোট চক্ষুবিন্দু দেখা যায়। সমস্ত চক্ষুবিন্দুগুলিই হলুদ বলয় দ্বারা আবৃত। উভয় ডানার নিম্নতলে সাব-টার্মিনাল কালো দাগ বা বন্ধনী অবস্থিত যা পুরুষ প্রকারে অনুপস্থিত। শুষ্ক ও আর্দ্র-ঋতুরূপ একই প্রকার।
শুঙ্গ সাদায়-কালোয় ডোরাকাটা। মাথা, বক্ষদেশ (thorax) ও উদর উপরিতলে বাদামি ও নিম্নতলে ফ্যাকাশে সাদা।
সুলভ-দর্শন এই প্রজাতির উড়ান দুর্বল, তবে অন্যান্য রিং প্রজাতির তুলনায় শক্তিশালী। এরা ভূমির কাছাকাছি নিচু দিয়ে ওড়ে; একটানা বেশিক্ষন ওড়ে না এবং ওড়ার ভঙ্গিতে কিছুটা ঝাকি দেওয়ার লক্ষণ স্পষ্ট (jerking flight)। প্রায়শই এদের ঘাসে বসে থাকতে দেখা যায়। এরা মাঝেমাঝেই ডানা বন্ধ, আধ-মেলা বা পুরো মেলে ঘাসে, পাতায়, ডালে ও মাটিতে বসে স্বল্প সময় ধরে রোদ পোহায় এবং ছোট ছোট গুল্মের ফুলে বসে অনেকক্ষন ধরে মধুপান করে। এই প্রজাতি মাটির ভিজে ছোপে বসে খ্যাদ্যরস আহরণ করে থাকে। এই পাহাড়ী প্রজাতিকে সমতলে দেখা যায় না; পাহাড়ের পাদদেশে কদাচিৎ দেখা মেলে। হিমালয়ের ঘন জঙ্গলে, জঙ্গলের পথে ও কিনারে ৬০০- ২৮০০ মি, উচ্চতায় মার্চ থেকে নভেম্বর পর্যন্ত এদের বিচরণ লক্ষ্য করা যায়। পাহাড়ী গ্রামাঞ্চলে হালকা জংলা পরিবেশ যুক্ত অঞ্চলেও এদের দর্শন মেলে।
২০১৭ জিম্বাবুয়ে ক্রিকেট দলের নেদারল্যান্ডস সফর

জিম্বাবুয়ে জাতীয় ক্রিকেট দল তিনটি লিস্ট এ ক্রিকেট খেলার জন্য নেদারল্যান্ডস সফর করে, যা জুন ২০১৭-এ অনুষ্ঠিত হয়।
তানাহ লট মন্দির

তানাহ লট ( বালীয় :ᬧᬸᬭ​ᬢᬦᬄᬮᭀᬢ᭄) বা তনঃলোৎ ইন্দোনেশিয়ার দ্বীপ বালির বিশাল পাথর খন্ডের উপর নির্মিত একটি মন্দির। প্রাচীন হিন্দু তীর্থ তানাহ লট (আক্ষরিক অর্থে "তানাহ লট মন্দির") পর্যটক এবং আলোকচিত্রশিল্পীদের জন্য একটি জনপ্রিয় সাংস্কৃতিক আইকন।
তানাহ লট মানে বালির ভাষাতে অর্থ "সমুদ্রে ভূমি"। তাবানানে দেপ্পসর এর উত্তর পশ্চিমে প্রায় ২০ কিমি (১২ মাইল)দূরে অবস্থিত, মন্দিরটি একটি বৃহৎ সমুদ্রতীরাতিক্রান্ত শিলার উপর বসানো যা সমুদ্রের জোয়ার দ্বারা বছর ধরে ক্রমাগত আকৃতি প্রাপ্ত হয়েছে।
তানাহ লট ১৬ তম শতাব্দীর দাঙ্গ হায়ং নিরর্থার কাজ বলে দাবি করা হয়। দক্ষিণ উপকূল বরাবর তার ভ্রমণের সময় তিনি শিলা দ্বীপ এর সুন্দর পরিবেশ দেখেছিলেন এবং সেখানে বিশ্রাম করার সিদ্ধান্ত নিয়েছিলেন। কিছু জেলে তাকে দেখে এবং তাকে উপহার দেয়। নিরর্থতা তারপর ছোট দ্বীপে রাত কাটিয়েছিলেন। পরে তিনি মৎস্যজীবীদের সাথে কথা বললেন এবং তাদেরকে পাথরের উপরে একটি মন্দির নির্মাণের জন্য বললেন, কারণ তিনি বালীয় সমুদ্র দেবদেবীদের উপাসনা করার জন্য এটিকে একটি পবিত্র স্থান বলে মনে করেছিলেন। মন্দিরের প্রধান দেবতা দেওা "বরুনা" বা "ভাতারা সেগার" বা বরুণ দেব, যিনি সমুদ্রের দেবতা বা জলের দেবতা। বর্তমানে নিরর্থারও এখানে পূজা করা হয়। 
তানাহ লট মন্দিরটি নির্মিত হয়েছিল কয়েক শতাব্দী ধরে এবং এটি বালীয় পৌরাণিক কাহিনীর একটি অংশ । মন্দিরটি বালীয় উপকূলের চারটি সমুদ্র মন্দিরের একটি । দক্ষিণ-পশ্চিম উপকূলে চেইন গঠনের পাশে প্রতিটি সমুদ্র মন্দির প্রতিষ্ঠিত হয়েছিল। বালীয় পৌরাণিক কাহিনী ছাড়াও, মন্দিরটি উল্লেখযোগ্যভাবে হিন্দুধর্ম দ্বারা প্রভাবিত ছিল।
পাথুরে দ্বীপের ভিত্তিতে, বিষাক্ত সাগরের সাপগুলি মন্দ আত্মাদের এবং অনুপ্রবেশকারীর কাছ থেকে মন্দিরকে পাহারা দেয় বলে বিশ্বাস করা হয়। মন্দিরটি একটি দৈত্য সর্প দ্বারা সুরক্ষিত করা , যা দ্বীপটি প্রতিষ্ঠা করার সময় নিরর্থের সেলেনডাঙ্গ (একটি ধরনের শাশ) থেকে তৈরি হয়েছিল।
১৯৮০ সালে মন্দিরের শিলা মুখ ভেঙ্গে পড়তে শুরু করে এবং মন্দিরের চারপাশের এলাকাটি বিপজ্জনক হয়ে ওঠে। জাপানি সরকার তখন ইন্দোনেশীয় সরকারকে ৮০০ বিলিয়ন (প্রায় 130 মিলিয়ন মার্কিন $) রুপিয়াহ ঋণ দেয়। ঐতিহাসিক মন্দিরটি এবং বালির প্রায় অন্যান্য উল্লেখযোগ্য নিদর্শন সংরক্ষণ করতে। তানাহ লটের "পাথর" টির এক তৃতীয়াংশেরও বেশি পরিমাণ কৃত্রিম ।যা জাপানী-তহবিলযুক্ত এবং জাপানের তত্ত্বাবধানে করা সংস্কার ও স্থিতিশীলতা প্রোগ্রামের সময় নির্মিত ।
ইন্দোনেশীয় নাগরিকদের জন্য প্রবেশের টিকিট ২০,০০০ রুপিয়াহ (শিশুদের জন্য ১৫,০০০ টাকা)। কিন্তু বিদেশীদের তিনগুণ মূল্য দিতে হয়, ৬০,০০০ রুপিয়াহ (শিশুদের জন্য ৩০,০০০ টাকা)। মন্দির পৌঁছানোর জন্য, দর্শকদের অবশ্যই বালীয় বাজারের উপহারের দোকানগুলির মধ্যের পথ দিয়ে হেঁটে যেতে হয়। প্রতিটি পথ সমুদ্রে পড়বে। মূল ভূখণ্ডে ক্লিফটপে, পর্যটকদের জন্য রেস্তোরাঁগুলিও সরবরাহ করে। জোয়ারের সময় মন্দিরটির ভিত্তিমূল জলের নিচে চলে যায়। তখন মনে হয় সমুদ্রের মধ্যে দাঁড়িয়ে আছে সেটি। ভাটার সময় ভিত্তিসহ মন্দিরটি দৃষ্টিগোচর হয়। মন্দিরে দাঁড়িয়ে সূর্যাস্তের সুন্দর দৃশ্য উপভোগ করা যায়। অনেক পর্যটক এখানে দাঁড়িয়ে সুর্যাস্ত দেখেন।
এই পর্যটন আকর্ষণ তাবানানের প্রায় ১৩ কিলোমিটার (৮ মাইল) দক্ষিণে বেরাবান, কেদিরি, তাবানান এ অবস্থিত ।
এরিক রাসেল

উইলিয়াম এরিক রাসেল (; জন্ম: ৩ জুলাই, ১৯৩৬) ডাম্বার্টনে জন্মগ্রহণকারী ও স্কটল্যান্ডীয় বংশোদ্ভূত, প্রথিতযশা ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১১৯৬৭ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন। দলে তিনি মূলতঃ উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন এরিক রাসেল।
১৯৫৬ থেকে ১৯৭২ সাল পর্যন্ত মিডলসেক্সের পক্ষে নিয়মিতভাবে কাউন্টি ক্রিকেটে অংশগ্রহণ করেছিলেন। দীর্ঘদেহী এরিক রাসেল লেট কাট ও লেগ গ্ল্যান্সে সবিশেষ দক্ষ ছিলেন। মিডলসেক্সের শীর্ষসারির ব্যাটসম্যান জ্যাক রবার্টসনের সহজাত উত্তরাধিকারী হবার অনেকগুলো গুণাবলীর অধিকারী ছিলেন। ধ্রুপদী ঘরানার ডানহাতি ব্যাটসম্যান হিসেবে যথেষ্ট সুনাম কুড়িয়েছেন।
২০ বছর বয়সে ১৯৫৬ সালে মিডলসেক্সের সদস্যরূপে যোগদান করেন। এরপর থেকে চারশতাধিক খেলায় অংশ নিয়ে পঁচিশ সহস্রাধিক প্রথম-শ্রেণীর রান তুলেছিলেন। এ সময়ে তিনি ৪১টি শতরানের ইনিংস খেলেন। ১৯৬৪ সালে বোর্নমাউথে হ্যাম্পশায়ারের বিপক্ষে খেলোয়াড়ী জীবনের সর্বোচ্চ ১৯৩ রান তুলেছেন।
আঘাতের কারণে তার খেলোয়াড়ী জীবনে বাঁধার প্রাচীর গড়ে ওঠে। এছাড়াও, জিওফ বয়কট ও জন এডরিচের একাধিপত্যও এর অন্যতম কারণ ছিল।
স্বীয় সক্ষমতাকে তুলে ধরতে তেরোবার মৌসুমে সহস্রাধিক রানের মাইলফলকে পৌঁছেন। ১৯৬৪ সালে ৪৫.৯২ গড়ে ২৩৪৩ রান তুলেন যা তার মৌসুমে সেরা। তিন মৌসুমে দুই সহস্রাধিক রান করতে পেরেছেন। এছাড়াও, মাঝে-মধ্যে মিডিয়াম পেস বোলিং করে ২২ উইকেট পেয়েছেন। পাশাপাশি ৩০৪টি ক্যাচ তালুবন্দী করেছেন তিনি।
২১ অক্টোবর, ১৯৬১ তারিখে লাহোরে স্বাগতিক পাকিস্তানের বিপক্ষে টেস্টে ক্রিকেটে অভিষেক ঘটে তার। ঐ একই দলের বিপক্ষে লর্ডসে ২৭ জুলাই, ১৯৬৭ তারিখে সর্বশেষ টেস্টে অংশ নিয়েছিলেন এরিক রাসেল। ইংরেজ দলের সাথে তিনবার বিদেশ গমন করেন। সতীর্থদের সাথে মানিয়ে নিতে পারেননি। এছাড়াও, উগ্র মেজাজে খেঁই হারিয়ে ১৯৬৫-৬৬ মৌসুমের অ্যাশেজ সিরিজে হাতে গুরুতর আঘাত পান। ফলশ্রুতিতে, প্রথম টেস্ট শেষেই দেশে ফিরে আসতে হয় তাকে।
ব্রিসবেনের নিজস্ব চতুর্থ টেস্টে স্বাগতিক অস্ট্রেলিয়ার বিপক্ষে ৭০ রান করলেও উপর্যুপরি আঘাতের কবলে পড়েন। পরবর্তী দুই বছরে ছয় টেস্টে অংশ নিলেও নিজেকে দলে প্রতিষ্ঠিত করতে পারেননি। সাতটি সিরিজে অংশ নিয়ে পাঁচটি দলের বিপক্ষে তিনি এই ১০টি টেস্ট খেলেছেন। অংশগ্রহণকৃত ১৮টি ইনিংসে দুইটিমাত্র অর্ধ-শতরানের ইনিংস খেলে স্বীয় নামের প্রতি সুবিচার করতে পারেননি।
ক্রিকেট সংবাদদাতা কলিন বেটম্যানের অভিমত, পরিচ্ছন্ন ও নিশ্চিতধর্মী উদ্বোধনী ব্যাটসম্যান হওয়া সত্ত্বেও তিনি কখনো ইংল্যান্ড দলের পক্ষে নিজেকে মানিয়ে নিতে পারেননি।
প্রথম-শ্রেণীর ক্রিকেট থেকে অবসর গ্রহণের পর দুই মৌসুম মাইনর কাউন্টিজে বার্কশায়ারের পক্ষে খেলেছেন। লর্ডসে থাকাকালীন শিপলেক কলেজে অধ্যাপনা করেছেন। পরবর্তীতে এমসিসির শেনলি ক্রিকেট সেন্টারের উন্নয়নে গুরুত্বপূর্ণ ভূমিকা পালন করেছেন।
অগুং পর্বত

"অগুং পাহাড়" ইন্দোনেশিয়ার বালির একটি পর্বত। এটির ঢালে পুর বেসকিহ মন্দির অবস্থিত ।
বালি জাতি বিশ্বাস করে যে অগুং পর্বত মেরু পর্বত (ইন্দোনেশিয়া) এর প্রতিরূপ , মহাবিশ্বের কেন্দ্রীয় অক্ষ। বালির সবচেয়ে গুরুত্বপূর্ণ মন্দির, পুর বেসকিহ, অগুং এর ঢালে অবস্থিত।
মেরু পর্বত (ইন্দোনেশিয়া)

এটি একটি প্রধান আগ্নেয়গিরি।
'সুমেরু পর্বত' বা 'মহামেরু পর্বত' জাভার সর্বোচ্চ পর্বত। এটি একটি আগ্নেয়গিরি। এটি ইস্ট জাভা প্রদেশে অবস্থিত।লম্বা হবার পাশাপাশি, এই পর্বতের অসাধারণ প্রাকৃতিক সৌন্দর্য। 
মেরু বা সুমেরুর নাম, হিন্দু-বৌদ্ধ পৌরাণিক পর্বত থেকে এসেছে।এতে সর্বশেষ অগ্নুৎপাত হয়েছে ২০১৫ সালে।
৮° ৬'২৮.৮ "এলএস, ১১২ ° ৫৫'১২" পূর্ব ।এটি সাবডাকশন জোনে অবস্থিত, যেখানে ইন্দো-অস্ট্রেলিয়া প্লেট ইউরেশিয়া প্লেটের নিচে।মাউন্ট সুমেরুর উপরের খন্ডটি জংগ্রিং সেলকো নামে পরিচিত।
প্রশাসনিকভাবে এটি দুটি প্রদেশের অন্তর্ভুক্ত।ইস্ট জাভা প্রদেশের মাল্যাং রিজেন্সি এবং লুমাজ্যাং রিজেন্সির ।
এই পর্বত ব্রোমো টাঙ্গার সেমেরু ন্যাশনাল পার্ক এলাকায় অন্তর্ভুক্ত ।
মেরু পর্বতের উচ্চতা ৩,৬৭৬ মি।সুমাত্রার মাউন্ট কেরিনচি এবং পশ্চিম নুসা তেনগারার মাউন্ট রিজনিয়ার পরে তৃতীয় সর্বোচ্চ।
সুমেরু, বৌদ্ধ মহাজাগতিক ভাষায় এবং হিন্দুধর্ম এর কেন্দ্রীয় বিশ্ব পর্বত থেকে সুমেরু নামকরণ করা হয়েছে। কিংবদন্তিতে বলা হয়েছে, এটি ভারত থেকে এখানে প্রতিস্থাপিত হয়েছিল। ১৫ তম শতাব্দীর পূর্ব জাভানিজ কাজ 'তান্তু পাগেলারান' এ গল্পটি আছে। এটি মূলত দ্বীপটির পশ্চিম অংশে স্থাপন করা হয়েছিল, তবে পরে এটি পূর্ব দিকে সরানো হয়েছিল। সেই যাত্রায়, নিচের অংশগুলি পড়ে গিয়ে ল্যূু, উইলিস, কেলুদ, কাওয়াই,অর্জুনো এবং ওয়েলরিংপর্বতমালা গঠন করে । এইভাবে ক্ষতির ফলে পাহাড়ের পাদদেশটি হ্রাস পায় এবং শীর্ষটি থেকে তৈরি হয় পেনাংগুনগান। ইন্দোনেশিয় হিন্দুরা বিশ্বাস করে যে এই পর্বতমালা শিব এর আবাসস্থল।
জাতীয় সড়ক ৩১২ (ভারত)

জাতীয় সড়ক ৩১২ (সাধারণভাবে এনএইচ, ৩১২ নামে উল্লেখিত) ভারতের একটি জাতীয় সড়ক। এটি জাতীয় সড়ক ১২-এর একটি দ্বিতীয় স্তরের পথ। ভারতের পশ্চিমবঙ্গ রাজ্যের মুর্শিদাবাদ জেলা, নদীয়া জেলা ও উত্তর চব্বিশ পরগণা জেলার মধ্য দিয়ে এনএইচ -৩১২ অগ্রসর হয়েছে।
জাতীয় সড়কটি মুর্শিদাবাদ জেলার ওমরপুর এলাকায় শুরু হয়ে রঘুনাথগঞ্জের কাছে "ভাগীরথী নদী" অতিক্রম করে জঙ্গিপুরে পৌঁছায়। এরপর সড়কটি লালগোলা ও মুর্শিদাবাদ শহর হয়ে ভারত-বাংলাদেশ সীমান্তের কাছে জলঙ্গিতে পৌঁছায়। জলঙ্গি থেকে জাতীয় সড়কটি দক্ষিণ দিকে অগ্রসর হয় এবং করিমপুর, বেতাই, তেহট্ট ও চাপড়া হয়ে নদীয়া জেলার সদর শহর কৃষ্ণনগরে পৌঁছায়। জাতীয় সড়কটি কৃষ্ণনগর শহরের পরে চিত্রসালি হয়ে হাঁসখালি, বগুলা ও দত্তফুলিয়া এলাকা অতিক্রম করে উত্তর চব্বিশ পরগণা জেলায় প্রবেশ করে। এরপর সড়কটি হেলেঞ্চা হয়ে বনগাঁ শহরে পৌঁছায় এবং জাতীয় সড়ক ১১২-এর সঙ্গে যুক্ত হয়। বনগাঁ শহর অতিক্রম করে সড়কটি স্বরূপনগর হয়ে বসিরহাট (ঘোজাডাঙা) শহরে পৌঁছায়। জাতীয় সড়কটির মোট দৈর্ঘ্য ৩২৯ কিলোমিটার।
আঁখ মারে

আঁখ মারে হল "সিম্বা" (২০১৮) চলচ্চিত্রের একটি গান, যেটি গেয়েছেন মিকা সিং, নেহা কাক্কার ও কুমার শানু। এই গানটি "তেরে মেরে সাপনে" (১৯৯৬) চলচ্চিত্রের 'ও লাড়কি আঁখ মারে' গানের পুনঃনির্মাণ।
টি-সিরিজের ইউটিউব চ্যানেলে গানটি মুক্তি পাওয়ার কয়েক ঘণ্টার মাঝে গানটি ভাইরাল হয়ে যায়। গানটি ইউটিউবে দেখা হয়েছে ৪৮ কোটি বারেরও বেশি।
অচিন্ত্য

বালিতে তিনি তুলনামূলকভাবে নতুন ঝোঁক অদ্বৈতবাদের অনুরূপ, যেটির অনুযায়ী সৃষ্টিকর্তা একজন এবং অন্যান্য দেবতারা শুধুমাত্র তাঁর প্রকাশ। অচিন্ত্য হলেন শূন্যতা এবং তাঁকে মহাবিশ্বের উৎপত্তি হিসাবে এবং তাঁর থেকে অন্যান্য সমস্ত দেবতার উৎপত্তি বলে বিবেচনা করা হয়।
প্রায়শই সূর্য দেবতার সাথে তিনি সম্মিলিত হন এবং তিনি চতুর্দিকে অগ্নিপূর্ণ মানুষ রূপে চিত্রিত হন। তাঁর নগ্নতা প্রকাশ করে যে "তাঁর চেতনা আর তাঁর অনুভূতি দ্বারা অনুভূত হয় না"।
প্রার্থনা এবং অর্চনা সরাসরি অচিন্ত্যকে নয়, বরং দেবতার অন্যান্য প্রকাশের জন্য করা হয়। তাঁকে প্রায়শই প্রতিরূপিত করা হয় না বরং বালিয় মন্দিরের ভিতরে কেবল খালি সিংহাসনের পিছনে একটি স্তম্ভের উপরে চিত্রিত করা হয়("পদ্মসন", "লোটাস সিংহাসন")।
সৃষ্টিকর্তার পূজাবেদীর বিকল্প রূপে পদ্মাসনের প্রবর্তন আদতে ১৬ শতকে সংঘটিত হওয়া হিন্দু সংস্কার আন্দোলনের ফল। যার নেতৃত্বে ছিলেন গেল্গেল-এর রাজা বাতু রেংগঙ্গের(আরও ওয়াতুরেংগং) পুরোহিত দাঙ্গ হায়ং নিরর্থ (Dang Hyang Nirartha), যখন ইসলাম ধর্ম জাভার মাধ্যমে পশ্চিম থেকে ছড়িয়ে পড়ছিল। দাঙ্গ হায়ং নিরর্থ বালিতে অনেক মন্দির নির্মাণ করেছিলেন এবং তিনি যেসব মন্দির পরিদর্শন করেছিলেন সেগুলিতে"পদ্মাসন" সংযুক্ত করেছিলেন।
দ্বিতীয় বিশ্বযুদ্ধ এবং ইন্দোনেশিয়ার স্বাধীনতা যুদ্ধের পর থেকে ইন্দোনেশিয়া প্রজাতন্ত্র "পঞ্চশিলার (আক্ষরিক অর্থে "পাঁচটি নীতি")" রাজনৈতিক দর্শন গ্রহণ করে, যা ধর্মের স্বাধীনতা দেয়। অবশ্য মূর্তিটি বিচারাধীন ধর্মটিকে একেশ্বরবাদ হওয়ার প্রয়োজন ঘটায়। এই ব্যবস্থার অধীনে ছয়টি ধর্মকে স্বীকৃতি দেওয়া হয়ছে: ইসলাম, বৌদ্ধ, ক্যাথলিক, প্রতিবাদী মতবাদ, হিন্দুধর্ম এবং পরবর্তীকালে কনফুসীয়বাদ। এই বিধানের সাথে মেনে চলার জন্য, বালিয় হিন্দুরা একেশ্বরবাদ বিশ্বাসের উপাদানকে বাড়ানোর এবং তাই অচিন্ত্য-এর আরও শক্তিশালী ভূমিকার প্রয়োজনীয়তা অনুভব করে। তাঁকে বোঝানোর জন্য, তারা সাং হায়াং উইদি ভাসা ("ঈশ্বর সর্বশক্তিমান" হিসাবে অভিহিত) শব্দটি বেছে নেয়। যদিও আসলে খ্রিস্টান ঈশ্বরের বর্ণনা করার জন্য প্রোটেস্ট্যান্ট মিশনারিরা ১৯৩০ সালে শব্দটি তৈরি করেছিলেন, তবুও হিন্দু সৃষ্টিকর্তার বর্ণনা করার জন্য এটি উপযুক্ত বলে ধরা হয়। এইভাবে এই নামটি এখন আধুনিক বালিয়দের দ্বারা অধিক পরিমাণে ব্যবহৃত হয়।
প্রাম্বানান মন্দির

প্রাম্বানান মন্দির (, ) বা লোরো জংগ্রাঙ্গও (জাভানিজ: ꦫꦫꦗꦺꦴꦁꦒꦿꦁ, অনুবাদঃ লোরো জংগ্রাঙ্গও) ইন্দোনেশিয়ার বিশেষ অঞ্চল যোগজাকার্তার ৯ম শতাব্দীর হিন্দু মন্দির। এটি ত্রিমূর্তি ব্রহ্মা, বিষ্ণু এবং শিব কে উৎসর্গ করে তৈরি। 
ইন্দোনেশিয়া এবং দক্ষিণপূর্ব এশিয়ার বৃহত্তম মন্দির ।১৯৯১ সালে ইউনেস্কো প্রাম্বানান মন্দিরকে ইউনেস্কো ওয়ার্ল্ড হেরিটেজ সাইট ঘোষণা করে। এটি তার লম্বা এবং তীক্ষ্ণ আর্কিটেকচারের দ্বারা চিহ্নিত। এটি হিন্দু স্থাপত্যের আদর্শ। পৃথক মন্দিরগুলির বৃহৎ কমপ্লেক্সের অভ্যন্তরে বিশাল ৪৭ মিটার উচ্চ (১৫৪ ফুট) কেন্দ্রীয় ভবন আছে । প্রাম্বানান মন্দির সারা বিশ্ব থেকে অনেক দর্শককে আকর্ষণ করে।
প্রাম্বানান মন্দির প্রাচীন জাভার বৃহত্তম হিন্দু মন্দির এবং প্রথম মন্দির ৯ শতকের মাঝামাঝি সম্পন্ন হয়। হিন্দু সঞ্জয় রাজবংশের রাকাই পিকাতান বৌদ্ধ শৈলেন্দ্র রাজবংশ এর বরোবুদুর এবং সেভু মন্দিরের উত্তর হিসাবে এই মন্দির নির্মাণ শুরু করেছিলেন। ঐতিহাসিকরা মনে করেন যে রাজবংশ রাজবংশের প্রায় এক শতাব্দীর পর প্রাম্বানান মন্দির নির্মাণ হিন্দু সঞ্জয় রাজবংশের কেন্দ্রীয় জাভাতে ক্ষমতায় ফিরে আসার প্রতীক। এই বৃহদায়তন হিন্দু মন্দির নির্দেশ করে যে মেদাঙ্গ রাজ্য মহাযান বৌদ্ধধর্ম থেকে শৈব হিন্দুধর্মে তার পৃষ্ঠপোষকতা স্থানান্তরিত করেছিল।
মন্দিরটি কেন্দ্রীয় জাভা এবং যোগজাকার্তা প্রদেশের সীমান্তে যোগজাকার্তা শহরের প্রায় ১৭ কিলোমিটার (১১ মাইল) উত্তর-পূর্বে অবস্থিত। 
প্রাম্বানন মন্দির গঠিত:
প্রাম্বানন মন্দির লোরো জংগ্রাঙ্গ কমপ্লেক্স নামেও পরিচিত। লোরো জংগ্রাঙ্গ (কিংবদন্তি) বেশ জনপ্রিয় । একসময় এই শিব মন্দির কমপ্লেক্সে ২৪০ টি মন্দির ছিল, বড় বড় বা ছোট ।বর্তমানে ৮ টি প্রধান মন্দির এবং অভ্যন্তরীণ অঞ্চলের ৮ টি ছোট মন্দির পুননির্মাণ করা হয়েছে। তবে ২২৪ টি পারভার মন্দিরগুলির মধ্যে কেবল ২ টিই সংস্কার করা হয়েছে। তাদের অধিকাংশই নষ্ট হয়ে গেছে; শুধুমাত্র কিছু বিক্ষিপ্ত অংশ রয়ে গিয়েছে। মন্দির কমপ্লেক্সটি তিনটি অঞ্চল নিয়ে গঠিত। প্রথমটি বাইরের অঞ্চল। দ্বিতীয়টি মধ্যযুগীয় অঞ্চল যাতে শত শত ছোট মন্দির রয়েছে । তৃতীয়টি পবিত্রতম অভ্যন্তরীণ এলাকা যাতে আটটি প্রধান মন্দির এবং আটটি ছোট মন্দির রয়েছে।এছাড়া এখানে মা দুর্গার মহিষাসুরমর্দিনী মূর্তি পাওয়া গেছে।
১৯৬১ সাল থেকেপ্রাম্বানান মন্দির প্রাঙ্গণে প্রত্যেকদিন রামায়ণ ব্যালে হয়ে আসছে। এটি যেকোনো স্টেজ শোয়ের ক্ষেত্রে একটি বিশ্বরেকর্ড। ব্যালের কুশীলবদের বেশিরভাগ ইসলাম ধর্মানুসারী। মন্দিরে ‘নিয়েপি’ (Nyepi) বা ‘নিরবতার দিন’ পালন করা হয়।
মঙ্গলদোষ

মঙ্গলদোষ ভারতবর্ষের হিন্দু সমাজের একটি কুসংস্কার। বলা হয়ে থাকে, যে ব্যক্তির উপর মঙ্গল গ্রহের প্রভাব আছে, তার মঙ্গলদোষ আছে বলে ধরা হয়ে থাকে। আর সেই ব্যক্তিকে বলা হয়ে থাকে মাঙ্গলিক।
এই কুসংস্কার অনুযায়ী মাঙ্গলিক এবং অমাঙ্গলিক ব্যক্তির মাঝে বিবাহ ঘটলে তা ভয়াবহ পরিণতি বয়ে আনে।
যারা এই কুসংস্কারে বিশ্বাস করেন, তারা মনে করেন যে মাঙ্গলিক কনে তার বরের শীঘ্র মৃত্যু ঘটাতে ভূমিকা পালন করে। এজন্য, তাকে বিয়ের পূর্বে গাছ, প্রাণী বা জড়বস্তুকে বিয়ে করতে হয়। এটা বিশ্বাস করা হয় যে, গাছ, প্রাণী বা জড়বস্তুর সাথে বিয়ের মাধ্যমে কনের মঙ্গলদোষ দূর হয়ে যায় এবং এর ফলে সে তার বরের সাথে সুখে শান্তিতে জীবনযাপন করতে পারে।
কাল এসো

নালে বা (বাংলা: "কাল এসো") ভারতের কর্ণাটক রাজ্যের একটি জনপ্রিয় লোককাহিনি। রাজ্যটির ছোট শহর এবং গ্রামে বছরের পর বছর ধরে কন্নড় ভাষায় শব্দ দুইটি লেখা আছে।
তারা অশুভ আত্মাকে তাদের বাসায় প্রবেশ না করতে দেওয়ার জন্য এটা লিখে থাকে।
এটা বিশ্বাস করা হয়ে থাকে, আত্মাটি হল এক বিবাহিতা কনের যে শহর-গ্রাম জুড়ে তার স্বামীকে ঘুরে বেড়ায়। সে বাড়ির পুরুষ সদস্যদের ছিনিয়ে নেয়, যে প্রায় সময়েই বাড়ির একমাত্র উপার্জনকারী ব্যক্তি থাকে।
নব্বইয়ের দশকে কর্ণাটক রাজ্যজুড়ে 'নালে বা' লোককাহিনি ব্যাপকভাবে ছড়িয়ে পড়ে। এটা বলা হয়ে থাকে, এক দুষ্ট আত্মা রাস্তা দিয়ে ঘোরে এবং বাড়ির দরজায় করাঘাত করে।দুষ্ট আত্মাটি পরিচিতজনের কণ্ঠে কথা বলে থাকে, যাতে বাড়ির ব্যক্তিরা দরজা খুলতে দ্বিধা করে না। এটা বিশ্বাস করা হয়ে থাকে, যদি সেই দুষ্ট আত্মার ডাকে সাড়া দিয়ে দরজা খোলা হয়, তবে মৃত্যুবরণ করতে হয় ঐ দুষ্ট আত্মার হাতে।
এজন্য, কর্ণাটকের ছোট শহর ও গ্রামের লোকেরা তাদের বাড়ির দেয়ালে 'নালে বা' লেখে থাকে। ফলে দুষ্ট আত্মাটি এটা পড়ে এবং পরের দিন আসার পরিকল্পনা করে। এর পরের দিন সে এসে ঐ শব্দদ্বয় পড়ে আবার তার পরের দিন আসার পরিকল্পনা করে। এভাবে চক্রাকারে চলতে থাকে।
কর্ণাটকের লোককাহিনির মত এমন ঘটনা থাইল্যান্ডের এক গ্রামে ঘটেছে বলে শোনা যায়। সেখানে যুবকেরা রাতের আঁধারে বিছানা থেকে গায়েব হয়ে যাচ্ছিল।
২০১৮ সালের বলিউড চলচ্চিত্র "স্ত্রী" যেটিতে মুখ্য ভূমিকায় অভিনয় করেছেন শ্রদ্ধা কাপুর ও রাজকুমার রাও, বানানো হয়েছে নব্বইয়ের দশকের কর্ণাটকের 'নালে বা' ঘটনা অবলম্বনে।
গঙ্গা তালাও

গঙ্গা তালাও (সাধারণত মহা পাত্র নামেও পরিচিত) মরিশাস দ্বীপে অবস্থিত সাভানে জেলার একটি নির্জন পাহাড়ী এলাকায় অবস্থিত একটি হ্রদ। এটি সমুদ্রপৃষ্ঠ থেকে ১৮০০ ফুট উপরে। এটি মরিশাসের সবচেয়ে পবিত্র হিন্দু স্থান বলে মনে করা হয়। “সাগর শিব মন্দির” হ্রদটির তীরে অবস্থিত এবং এটি ভগবান শিবের কাছে নিবেদিত। ভগবান হনুমান, দেবী গঙ্গা এবং গ্র্যান্ড ব্যাসিনের সাথে পালনকর্তা গণেশ সহ অন্যান্য দেবদেবীর নিবেদিত মন্দির দেখতে এই হ্রদের কাছে প্রতিবছর আসে দেশি বিদেশি অনেক দর্শনার্থী। শিবরাত্রি সময়, মরিশাসের অনেক তীর্থযাত্রী তাদের বাড়ি থেকে হ্রদে খালি পায়ে হেঁটে এসে ভগবান শিবের পূজা করে থাকে। এই মন্দিরে অবস্থিত “মঙ্গল মহাদেব” ভগবান শিবের মূর্তি যা মারিশাসের সবচেয়ে বড় মূতি। মূতিটির উচ্চতা ৩৩ মিটার। এছাড়াও এখানে অবস্থিত সমান উচ্চতার দুর্গা মূতি রয়েছে যা বিশ্বের সবচেয়ে বড় দুর্গা মূতি।
আদা ফুল

আলপিনিয়া পুরপুরাতা , লাল আদা , অস্ট্রিচ ফ্লেম এবং গোলাপী শঙ্কু আদা নামেও পরিচিত। দীর্ঘ উজ্জ্বল রঙের লাল মঁজরীপত্র শোভী ফুল । স্থানীয় মালয়েশিয় উদ্ভিদ। ফোটা ফুলের মত দেখতে, কিন্তু আসলে ফুলটি ছোট ছোট সাদা ফুল।
এটির জঙ্গল রাজা এবং জঙ্গল রানী নামে প্রজাতি আছে।
লাল আদা হাওয়াই , ত্রিনিদাদ , গ্রেনাডা , সেন্ট লুসিয়া , পানামা , ডোমিনিকা , সেন্ট ভিনসেন্ট ,ইন্দোনেশিয়া, মার্টিনিক , গুয়াডেলুপ , পুয়ের্তো রিকো , সুরিনামে (যেখানে ডাচ নাম 'বোকেপুট', বিলি-ছাগলের পা) এবং বেলিজ সহ অনেক কেন্দ্রীয় আমেরিকান দেশে পাওয়া যায়। এছাড়া পাওয়া যায় সামোয়াতে , যেখানে এটি জাতীয় ফুল, এবং স্থানীয় নাম তেউইলা (teuila)।
দক্ষিণ ফ্লোরিডাতে ও লাল আদা চাষ করা যেতে পারে। সাধারণত, অঞ্চলটির তাপমাত্রা হিমায়িত তাপমাত্রার নিচে নামে না। এটি আংশিক ছায়া এবং আর্দ্র অবস্থা পছন্দ করে। যদিও এটি কিছু জলবায়ুতে পূর্ণ সূর্যকে সহ্য করতে পারে। এটি বেশি জল দিতে হয় ।
লাল আদা হাউসপ্লান্ট হিসাবেও বাড়তে পারে এবং এর কাটা ফুলগুলি সাজানোতে ব্যবহার করা যেতে পারে।
আদার পাশাপাশি এই ফুলও মসলা হিসেবে ব্যবহার করা হয়। বৈজ্ঞানিক নাম Etlingera elatior, যা ইন্দোনেশিয়ায় বুঙ্গা কেকোমব্রাঙ্গ নামে পরিচিত। মাছের তরকারি রান্না করতে এই ফুল ব্যবহার করা হয়ে থাকে। আবার মরিচের সস/সাম্বল তৈরিতে এবং সালাদেও এটি ব্যবহার করা হয়। এই আদা চা এবং মেয়েদের গোপন সমস্যার জন্য ওঁ ব্যাহার হয়
জন গ্যাভিন

জন গ্যাভিন (; জন্ম: হুয়ান ভিনসেন্ত আপাব্লাসা জুনিয়র, ৮ এপ্রিল ১৯৩১ - ৯ ফেব্রুয়ারি ২০১৮) ছিলেন একজন মার্কিন অভিনেতা ও কূটনীতিক। তিনি ১৯৮১ থেকে ১৯৮৬ সাল পর্যন্ত মেক্সিকোতে মার্কিন যুক্তরাষ্ট্রের রাষ্ট্রদূত হিসেবে দায়িত্ব পালন করেন এবং ১৯৭১ থেকে ১৯৭৩ সাল পর্যন্ত স্ক্রিন অ্যাক্টরস গিল্ডের সভাপতি হিসেবে দায়িত্ব পালন করেন। তিনি "আ টাইম টু লাভ অ্যান্ড আ টাইম টু ডাই" (১৯৫৮) চলচ্চিত্রে অভিনয় করে সমাদৃত হন এবং বর্ষসেরা নবীন তারকা অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি "ইমিটেশন অব লাইফ" (১৯৫৯), "স্পার্টাকাস" (১৯৬০), "সাইকো" (১৯৬০), এবং "থরোলি মডার্ন মিলি" (১৯৬৭) চলচ্চিত্রে অভিনয়ের জন্য পরিচিত।
গ্যাভিনের প্রথম সাফল্য আসে "আ টাইম টু লাভ অ্যান্ড আ টাইম টু ডাই" (১৯৫৮) চলচ্চিত্রে অভিনয়ের মধ্য দিয়ে। এরিক মারিয়া রেমার্কের উপন্যাস অবলম্বনে ডগলাস সার্ক নির্মিত ছবিটি দিয়ে তিনি সমালোচকদের দ্বারা প্রশংসিত হন। জঁ-লুক গদার "সাহিয়ের দ্যু সিনেমা"য় এক নিবন্ধে তার প্রশংসা করেন। "শিকাগো ডেইলি ট্রিবিউন" লিখে, "তুলনামূলকভাবে নবাগত হিসেবে তিনি লক্ষণীয় রকম ভালো করেছেন।" "দ্য নিউ ইয়র্ক টাইমস" তাকে "সুদর্শন, বোকাটে যুবক যার কথা, ভাবভঙ্গি ও বোকাটে সংলাপ ক্ষেপণ হলিউডে প্রথমবার অভিনেতার হিসেবে কাজকে উৎরে গেছে।" "লস অ্যাঞ্জেলেস টাইমস" লিখে তিনি "অনুভূতি-প্রবণ, পছন্দনীয়" কাজ করেছেন। গ্যাভিন তার এই কাজের জন্য বর্ষসেরা নবীন তারকা অভিনেতা বিভাগে গোল্ডেন গ্লোব পুরস্কার অর্জন করেন।
"আ টাইম টু লাভ অ্যান্ড আ টাইম টু ডাই" ছবিতে অভিনয় শুরুর পূর্বে তিনি ডগলাস সার্কের আরেকটি চলচ্চিত্রে, "ইমিটেশন অব লাইফ" (১৯৫৯), একটি গুরুত্বপূর্ণ চরিত্রের জন্য নির্বাচিত হয়েছিলেন। তিনি এই চলচ্চিত্রে লানা টার্নারের বিপরীতে অভিনয় করেন। "আ টাইম টু লাভ অ্যান্ড আ টাইম টু ডাই"-এর মত এই ছবিটিও বক্স অফিসে সফলতা অর্জন করে এবং এই ছবিতে তার কাজের জন্য গ্যাভিন মোশন পিকচার এক্‌জিবিটদের ভোটে সবচেয়ে সম্ভাবনাময় নবাগত হিসেবে নির্বাচিত হন।
পরের বছর ইউনিভার্সাল পিকচার্স তাকে স্ট্যানলি কুবরিকের মহাকাব্যিক "স্পার্টাকাস" (১৯৬০)-এ গুরুত্বপূর্ণ পার্শ্ব চরিত্র জুলিয়াস সিজার ভূমিকায় কাজের সুযোগ দেয়। তিনি একই বছর অ্যালফ্রেড হিচককের মনস্তাত্ত্বিক থ্রিলার "সাইকো" (১৯৬০)-এ স্যাম লুমিস চরিত্রে অভিনয় করেন। দুটি চলচ্চিত্রই সমালোচনামূলক ও বাণিজ্যিকভাবে সফলতা লাভ করে।
গ্যাভিন ১৯৫৭ সালে সিসেলি ইভান্সকে বিয়ে করেন। তারদের দুই সন্তান রয়েছে এবং তার বেভারলি হিলসে বসবাস করতেন। ১৯৬৫ সালে তাদের বিবাহ বিচ্ছেদ ঘটে। ১৯৬৭ সালে ইতালিতে "নো রোজেস ফর রবার্ট" চলচ্চিত্র নির্মাণকালে গ্যাভিন তার সহশিল্পী লুসিয়ানা পালুজ্জির সাথে প্রেমের সম্পর্কে জড়ান।
গ্যাভিন নিউমোনিয়ার জটিলতায় ২০১৮ সালের ৯ই ফেব্রুয়ারি ৮৬ বছর বয়সে ক্যালিফোর্নিয়ার বেভারলি হিলসে তার নিজ বাড়িতে মৃত্যুবরণ করেন। এছাড়া তিনি অনেকদিন ধরে লুকেমিয়ায় আক্রান্ত ছিলেন।
পূর্ব নুসা তেঙ্গারা

মুসলিম সংখ্যাগরিষ্ঠ ইন্দোনেশিয়ার তিনটি খৃষ্টান সংখ্যাগরিষ্ঠ প্রদেশের একটি পূর্ব নুসা তেঙ্গারা এবং একমাত্র ক্যাথলিক সংখ্যাগরিষ্ঠ প্রদেশ। ছোটবড় প্রায় ৫০০ দ্বীপ নিয়ে গঠিত এই প্রদেশের বড় তিনটি দ্বীপ সুম্বা, ফ্লোরেন্স এবং তিমুর দ্বীপের পশ্চিমাংশ। উল্লেখ্য তিমুর দ্বীপের পুর্বাংশ ২০০২ সালে স্বাধীনতা অর্জনের পর এখন তিমুর লিস্তি নামে পরিচিত। ইন্দোনেশিয়ার সবচেয়ে অনুন্নত প্রদেশের একটি এই প্রদেশ।
তিমুর দ্বীপে অবস্থিত বন্দর শহর কুপাঙ্গ এই প্রদেশের রাজধানী। প্রশান্ত মহাসাগরের তীরে অবস্থিত এই শহর থেকে অষ্ট্রেলিয়ার দুরত্ব কমবেশি ৫০০ কিলোমিটার। প্রদেশের আয়তন ৪৭,২৪৫.৮২ কিমি স্কয়ার। ২০১০ এর আদমশুমারিতে এর জনসংখ্যা ছিল ৪,৬৮৮৩,৮২। ২০১৪ সালের জানুয়ারিতে জনসংখ্যার আনুষ্ঠানিক অনুমান ছিল ৫,০৭০,৭৪৬। এখানে পর্যটন বাড়ছে।এখানকার সর্বাধিক পরিচিত আকর্ষণগুলি হল লাবুয়ান বাজো, কোমাডো ন্যাশনাল পার্ক এবং মাউন্ট কেলিমুটু।
এটি পূর্ব নুশা টেংগারার গভর্নরদের তালিকাঃ